Document ID: 31998D0442

ΑΠΟΦΑΣΗ αριθ. 167 της 2ας Δεκεμβρίου 1997 που τροποποιεί την απόφαση αριθ. 146, της 10ης Οκτωβρίου 1990, σχετικά με την ερμηνεία του άρθρου 94 παράγραφος 9 του κανονισμού (ΕΟΚ) αριθ. 1408/71 (Κείμενο που παρουσιάζει ενδιαφέρον για τον ΕΟΧ) (98/442/ΕΚ)
Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
Έχοντας υπόψη:
το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στις οικογένειές τους που διακινούνται εντός της Κοινότητας, στα πλαίσια του οποίου είναι αρμόδια για την εξέταση όλων των διοικητικών θεμάτων ή την ερμηνεία των διατάξεων του κανονισμού (ΕΟΚ) αριθ. 1408/71 και των μεταγενέστερων κανονισμών,
τον κανονισμό (ΕΟΚ) αριθ. 3427/89 του Συμβουλίου, της 30ής Οκτωβρίου 1989, που καθιερώνει μια ενιαία λύση για όλα τα κράτη μέλη στο πρόβλημα της πληρωμής των οικογενειακών παροχών στα μέλη της οικογενείας που δεν κατοικούν στην επικράτεια του αρμόδιου κράτους,
το άρθρο 94, παράγραφος 9 του κανονισμού (ΕΟΚ) αριθ. 1408/71, όπως τροποποιήθηκε από τον κανονισμό (ΕΟΚ) αριθ. 3427/89, που προβλέπει ότι τα οικογενειακά επιδόματα που δικαιούνται οι μισθωτοί εργαζόμενοι, που απασχολούνται στη Γαλλία, για τα μέλη των οικογενειών τους που κατοικούν σε ένα άλλο κράτος μέλος στις 15 Νοεμβρίου 1989, συνεχίζουν να καταβάλλονται τα ίδια, υπό τους όρους και σύμφωνα με τις διαδικασίες που ισχύουν κατά την ημερομηνία αυτή, αρκεί το ποσό τους να είναι υψηλότερο από αυτό των παροχών που οφείλονται από τις 16 Νοεμβρίου 1989 και επί όσο διάστημα οι ενδιαφερόμενοι υπάγονται στη γαλλική νομοθεσία, χωρίς να λαμβάνονται υπόψη, κυρίως, οι διακοπές χορήγησης των επιδομάτων ανεργίας,
Εκτιμώντας:
ότι, η διατύπωση της παραγράφου 1 στοιχείο γ) δεύτερο εδάφιο της απόφασης αριθ. 146 (1) προσθέτει στους όρους που τίθενται στο άρθρο 94 παράγραφος 9 του κανονισμού (ΕΟΚ) αριθ. 1408/71 που ορίζει να μη ληφθούν υπόψη οι περίοδοι ανεργίας, όταν πρόκειται για παροχές ανεργίας που προβλέπονται από τη γαλλική νομοθεσία 7
ότι πρέπει να καταργηθεί αυτός ο περιορισμός που δεν ανταποκρίνεται στις διατάξεις του κανονισμού (ΕΟΚ) αριθ. 1408/71 7
Συσκεφθείσα κατά τους όρους που καθορίζονται στο άρθρο 80 παράγραφος 3 του κανονισμού (ΕΟΚ) αριθ. 1408/71,
ΑΠΟΦΑΣΙΖΕΙ:
1. Το δεύτερο εδάφιο της παραγράφου 1, στοιχείο γ) της απόφασης αριθ. 146 της 10ης Οκτωβρίου 1990, σχετικά με την ερμηνεία του άρθρου 94 παράγραφος 9 του κανονισμού (ΕΟΚ) αριθ. 1408/71, αντικαθίσταται από το ακόλουθο κείμενο:
«Όσον αφορά τους όρους που τίθενται στο άρθρο 94 παράγραφος 9, ότι ο ενδιαφερόμενος πρέπει να εξακολουθεί να υπάγεται στη γαλλική νομοθεσία, δεν λαμβάνονται υπόψη οι διακοπές της επαγγελματικής δραστηριότητας διάρκειας μικρότερης του ενός μηνός ούτε οι περίοδοι προσωρινής αναστολής της δραστηριότητας αυτής λόγω ασθένειας, μητρότητας, εργατικού ατυχήματος, επαγγελματικής ασθένειας ή ανεργίας εφόσον διατηρούνται οι αποδοχές ή εξακολουθούν να χορηγούνται οι σχετικές παροχές, εκτός των συντάξεων, ή ακόμη, λόγω αδείας μετ' αποδοχών, απεργίας ή ανταπεργίας.»
2. Η παρούσα απόφαση εφαρμόζεται από την 1η Σεπτεμβρίου 1991.
Georges SCHROEDER
Ο πρόεδρος της διοικητικής επιτροπής
(1) ΕΕ L 235 της 23. 8. 1991, σ. 9.

Labels: 0
9